Tolong jelaskan mengenai John Lasseter dalam bahasa melayu

John Alan Lasseter (lahir 12 Januari 1957) ialah seorang juruanimasi, penulis lakonlayar, pengarah dan penerbit filem Amerika Syarikat. Beliau kini memegang jawatan ketua pegawai kreatif di Pixar dan Walt Disney Animation Studios. Beliau juga menyandang jawatan Penasihat Kreatif Utama Walt Disney Imagineering.

Pekerjaan pertama Lasseter ialah sebagai juruanimasi di Syarikat Walt Disney. Selepas dipecat daripada Disney kerana mempromosikan animasi komputer, beliau menyertai Lucasfilm untuk mengusahakan animasi CGI yang masih baru tu. Setelah Kumpulan Grafik Bahagian Komputer Lucasfilm dijual kepada Steve Jobs lalu bertukar nama kepada Pixar pada tahun 1986, Lasseter menyelia segala filem-filem dan projek-projek buatan Pixar sebagai penerbit eksekutif. Beliau pernah mengarah filem-filem Toy Story (1995), A Bug's Life (1998), Toy Story 2 (1999), Cars (2006, dan Cars 2 (2011). Sejak 2007, beliau telah memantau semua projek dan filem berkaitan Studio Animasi Disney (termasuk bahagiannya, DisneyToon Studios) sebagai penerbit eksekutif.

Beliau telah memenangi dua Anugerah Akademi, iaitu Filem Pendek Animasi Terbaik (Tin Toy) dan Anugerah Pencapaian Istimewa (Toy Story).